biswa921/hiwiki-latest-pages-articles-raw huggingface dataset:
हेलमंद प्रान्त

thumb|220px|अफ़्ग़ानिस्तान का हेलमंद प्रान्त (लाल रंग में)
thumb|220px|हेलमंद प्रान्त में कुछ बच्चे
हेलमंद (पश्तो: , अंग्रेजी: Helmand) अफ़्ग़ानिस्तान का एक प्रांत है जो उस देश के दक्षिण-पश्चिमी भाग में स्थित है। इस प्रान्त का क्षेत्रफल ५८,५८४ वर्ग किमी है और इसकी आबादी सन् २००६ में लगभग १४.४ लाख अनुमानित की गई थी। हेलमंद के लगभग ९०% लोग पश्तून समुदाय के हैं।The World Factbook: Afghanistan (अंग्रेज़ी) , Central Intelligence Agency (सी आइ ए), Accessed 27 दिसम्बर 2011 इस प्रान्त की राजधानी लश्कर गाह () शहर है। वैसे तो यह इलाक़ा रेगिस्तानी है लेकिन हेलमंद नदी यहाँ से निकलती है और उसका पानी फ़सलों के लिए बहुत लाभदायक होता है। यह ग़ैर-क़ानूनी अफ़ीम की पैदावार का भी बहुत बड़ा केंद्र है और विश्व की ७५% अफ़ीम यहीं पैदा होती है।

 नाम का भाषीय स्रोत 
हेलमंद नदी प्राचीन काल से ही इस क्षेत्र में खेती-बाड़ी के लिए पानी का अनमोल साधन रही है। इसलिए इसपर हज़ारों वर्षों से अनगिनत बाँध बने हुए हैं। बाँध और पुल के लिए प्राचीन फ़ारसी में 'हेतु' शब्द इस्तेमाल होता था जो संस्कृत के 'सेतु' शब्द का सजातीय शब्द है। ठीक उसे तरह फ़ारसी का एक और शब्द है 'मंद' यानि जिसके पास कुछ हो (जैसे की अक़्लमंद का मतलब है अक़्ल वाला)। इस नदी का प्राचीन फ़ारसी नाम हेतुमंद था (जो की संस्कृत में सेतुमंत है) यानि 'बहुत बांधों वाली नदी'. यह नाम समय के साथ बदलकर हेलमंद और हीरमंद बन गया।

 प्राचीन धार्मिक महत्व 
हेलमंद क्षेत्र में बौद्ध धर्म और हिन्दु धर्म प्रचलित था। कुछ विद्वान इसको सरस्वती नदी का क्षेत्र मानते हैं जिसका ज़िक्र ऋग्वेद में किया गया है। आगे चलकर यह पारसी धर्म का भी एक केंद्र रहा।

 इन्हें भी देखें 
 हेलमंद नदी
 अफ़्ग़ानिस्तान

 सन्दर्भ 

श्रेणी:हेलमंद प्रांत
श्रेणी:अफ़ग़ानिस्तान के प्रांत
हेरात

thumb|240px|हेरात
हेरात (पश्तो: , अंग्रेजी: Herat) अफ़्ग़ानिस्तान का एक नगर है और हेरात प्रान्त की राजधानी भी है। यह देश के पश्चिम में है और ऐतिहासिक महत्व के शहर है। यह वृहत ख़ोरासान क्षेत्र का हिस्सा है और सबसे बड़ा शहर भी। रेशम मार्ग पर स्थित होने के कारण यह वाणिज्य का केन्द्र रहा है जहाँ से भारत और चीन से पश्चिमी देशों का व्यापार होता रहा है। पारसी ग्रंथ अवेस्ता में इसका ज़िक्र मिलता है। ईसा के पूर्व पाँचवीं सदी के हख़ामनी काल से ही यह एक संपन्न शहर रहा है। यहाँ इस्लाम सातवीं सदी के मध्य में आया जिसके बाद कई विद्रोह हुए। हेरात हरी नदी (हरीरूद) के किनारे बसा हुआ है।

 इन्हें भी देखें 
 हरी नदी
 हेरात का गढ़

 सन्दर्भ 

श्रेणी:अफ़्गानिस्तान के शहर
काबुल प्रान्त

thumb|220px|अफ़्ग़ानिस्तान का काबुल प्रान्त (लाल रंग में)
काबुल (फ़ारसी, पश्तो: , अंग्रेजी: Kabul) अफ़्ग़ानिस्तान का एक प्रांत है जो उस देश के पूर्व में स्थित है। इस प्रान्त का क्षेत्रफल ४,४६२ वर्ग किमी है और इसकी आबादी सन् २००९ में लगभग ३५.७ लाख अनुमानित की गई थी।The World Factbook: Afghanistan (अंग्रेज़ी) , Central Intelligence Agency (सी आइ ए), Accessed 27 दिसम्बर 2011 इस प्रान्त की राजधानी काबुल शहर है जो पूरे अफ़्ग़ानिस्तान की भी राष्ट्रीय राजधानी है। इस प्रान्त के लगभग ८०% लोग काबुल के शहरी इलाक़े में रहते हैं। यहाँ पश्तो और दरी फ़ारसी बोली जाती है। प्रान्त का सबसे अहम जल-स्रोत काबुल नदी है, जिसके किनारे काबुल शहर बसा हुआ है।

 इन्हें भी देखें 
 काबुल
 अफ़्ग़ानिस्तान

 सन्दर्भ 

श्रेणी:अफ़ग़ानिस्तान के प्रांत
कापीसा प्रान्त

फ़िलिपीन्ज़ के इस से मिलते-जुलते नाम के लिए कापीज़ प्रान्त का लेख देखें
thumb|230px|अफ़्ग़ानिस्तान में कापीसा प्रान्त (लाल रंग में)
thumb|230px|कापीसा प्रान्त में एक प्राथमिक विद्यालय
thumb|230px|सर्दियों में कापीसा प्रांत में गश्त लगते अमेरिकी और अफ़्ग़ान सैनिक
कापीसा () अफ़्ग़ानिस्तान के ३४ प्रान्तों में से एक है। यह देश के उत्तर-पूर्वी क्षेत्र में स्थित है। कापीसा की राजधानी महमूद-ए-राक़ी () नामक शहर है। इस प्रांत की आबादी ४,०६,२०० है और इसका क्षेत्रफल १,८४२ वर्ग किमी है।AREU "The Afghan Research Newsletter" Issue 25. April/May 2010

 इतिहास 
कापीसा का सब से पहला ज़िक्र संस्कृत के प्रसिद्ध वैयाकरण पाणिनि की लिखाइयों में पाँचवी शताब्दी ईसापूर्व से मिलता है। उन्होंने कापीशी नामक नगर की चर्चा की और कहा की यह कापीसा राज्य की राजधानी है।अष्टाध्यायी, सूत्र ४:२.९९ उन्होंने एक कापीशयान नामक मदिरा का भी उल्लेख किया जो कापीसा से आती थी।अष्टाध्यायी, सूत्र ४:२.२९Dr S. Chattopadhyaya 1974: 58; India as Known to Panini, 1953, p 71, Dr V. S. Aggarwala; Foreign Elements in Ancient Indian Society, 2nd Century BC to 7th Century AD, 1979, p 86, Dr Uma Prasad Thapliyal. इस क्षेत्र के हिन्द-यवन (यूनानी) राज्यों के अपोलोदोतस प्रथम (Απολλόδοτος) और यूक्रातीदी (Ευκρατίδης) राजाओं के सिक्कों पर भी कापीसा का "काविशिये" नाम से उल्लेख पाया गया है।Notes on Indian coins and Seals, Part IV, E. J. Rapson in Journal of the Royal Asiatic Society of Great Britain & Ireland, 1905, p 784, (Royal Asiatic Society of Great Britain and Ireland). महाभारत में इस नगर में दास (गुलाम) रखने की प्रथा का भी वर्णन आता है। यहाँ के अंगूर (कापीशयानी द्राक्ष) और मदिरा (कापीशयानी मधु) का वर्णन कई प्राचीन भारतीय ग्रंथों में मिलता है। यहाँ पर पुरातन वस्तुओं की खोज में कई शीशे के बने मदिरा के बासन और मच्छली के रूप में बने प्याले मिले हैं।A Grammatical Dictionary of Sanskrit (Vedic), 1953, p 118, Dr Peggy Melcher, Vasudeva Sharana Agrawala, Surya Kanta, Jacob Wackernagel, Arthur Anthony Macdonell.

 लोग 
यहाँ के लगभग ४ लाख लोगों में से ८०% ताजिक हैं, जो एक प्रकार की फ़ारसी भाषा बोलते हैं। ८% पश्तो बोलने वाले पश्तून (पठान) लोग हैं। १०% पाशाई भाषा बोलने वाले लोग हैं। हज़ारा और नूरिस्तानी समुदाय के लोग भी यहाँ बसते हैं।

 व्यवसाय और अर्थव्यवस्था 
कापीसा के अधिकतर लोग कृषि में जुटे हुए हैं। केसर यहाँ की एक प्रमुख पैदावार है। हर नगर-बस्ती में एक साप्ताहिक मेला लगता है जिसमें व्यापार भी होता है और सामजिक मेल-मिलाप भी। इस प्रांत में अल-बेरुनी विश्विद्यालय (, पोहन्तून अलबिरूनी) भी स्थित है।

 इन्हें भी देखें 
 अफ़्ग़ानिस्तान

 सन्दर्भ 

श्रेणी:कापीसा प्रान्त
श्रेणी:अफ़ग़ानिस्तान के प्रांत
श्रेणी:हिन्दी विकि डीवीडी परियोजना
ख़ोस्त

ख़ोस्त (पश्तो: , अंग्रेजी: Khost) पूर्वी अफ़्ग़ानिस्तान का एक शहर है। यह ख़ोस्त प्रान्त की राजधानी भी है, जो पाकिस्तान के सीमा के नज़दीक एक पर्वतीय इलाक़ा है। ख़ोस्त शहर की आबादी लगभग १.६ लाख है और पूरे ख़ोस्त प्रान्त की जनसँख्या क़रीब १० लाख है। यहाँ के अधिकतर निवासी पश्तो भाषी पठान हैं और सामाजिक व्यवस्था क़बीलीयाई है। अफ़ग़ानिस्तान में सोवियत युद्ध के दौरान ख़ोस्त जुलाई १९८३ से नवम्बर १९८७ तक विद्रोही फौजों द्वारा घिरा रहा था।A rope and a prayer: a kidnapping from two sides, David Rohde, Kristen Mulvihill, Penguin, 2010, ISBN 978-0-670-02223-6, ... To the delight of his Pakistani and American backers, Haqqani and his men laid siege to Soviet and Afghan forces garrisoned in the Afghan city of Khost in southeastern Afghanistan ...

 नाम का उच्चारण 
'ख़ोस्त' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।

 मौसम 
ख़ोस्त का मौसम अफ़्ग़ानिस्तान के अन्य भागों से थोड़ा अलग है क्योंकि यह दक्षिण-पूर्व की तरफ़ खुला है जिस से भारतीय उपमहाद्वीप में गर्मियों में आने वाला मानसून यहाँ पर भी पानी बरसता है। इस बारिश के अलावा यहाँ का मौसम शुष्क है। यहाँ की सर्दियाँ भी ज्यादा भयंकर नहीं होतीं - पाला तो पड़ता है लेकिन बर्फ़ बहुत कम पड़ती है। सर्दियों में न्यूनतम औसत तापमान शून्य से ज़रा कम होता है।Patterns of distribution of amphibians: a global perspective , William Edward Duellman, JHU Press, 1999, ISBN 978-0-8018-6115-4, ... So-called 'Monsoon Afghanistan' consists of three small areas in the east (the Gumal and Kundar valleys, Khost area, and the Kabul River area) that are influenced by the Indian monsoons, as well as South Afghanistan ...

 इन्हें भी देखें 
 ख़ोस्त प्रान्त

 सन्दर्भ 

श्रेणी:अफ़्गानिस्तान के शहर
कुनर प्रान्त

कुनर या कुनड़ (पश्तो: , फ़ारसी: , अंग्रेजी: Kunar) अफ़्ग़ानिस्तान के 34 प्रांतों में से एक है जो उस देश के पूर्वोत्तर में स्थित है। इस प्रान्त का क्षेत्रफल ४,३३९ वर्ग किमी है और इसकी आबादी सन् २००९ में लगभग ४.१ लाख अनुमानित की गई थी।The World Factbook: Afghanistan (अंग्रेज़ी) , Central Intelligence Agency (सी आइ ए), Accessed 27 दिसम्बर 2011 इस प्रान्त की राजधानी असदाबाद () शहर है। इस प्रान्त में ज़्यादातर लोग पश्तो बोलने वाले पश्तून हैं। इसकी दक्षिणी और पूर्वी सीमा पाकिस्तान से लगती है।

 विवरण 
कुनर प्रान्त में हिन्दु कुश पर्वतों के निचले पहाड़, कुनर नदी और कुनर वादी सबसे महत्वपूर्ण क्षेत्र हैं। पूरे सूबे में नदी-झरने, तंग घाटियाँ, चट्टानें और कठिन ढलानों वाले पहाड़ बिखरे हुए हैं। इनकी वजह से यहाँ यातायात बहुत कठिन रहा है। कुनर प्रान्त के ९६% लोग देहाती क्षेत्रों में बसते हैं और केवल ४% ही शहरों-बस्तियों में। अपनी दुर्गमता की वजह से अफ़्ग़ानिस्तान में विद्रोही और उपद्रवी गिरोह सदियों से कुनर क्षेत्र में छुपते और गतिविधियाँ करते आये हैं।

भूगोल
thumb|left|कोरांगल घाटी का दृश्य]

इतिहास

आरंभिक इतिहास
600px|thumbnail|center|नाराय, कुनार प्रांत, अफगानिस्तान के पास एक पर्वत श्रृंखला का परिदृश्‍य 

20 वीं सदी

21 वीं सदी
thumb|एफओबी (फॉरवर्ड ऑपरेटिंग बेस) नारी के पास अमेरिकी सैनिक।

thumb|एक सैनिक अपनी स्थिति के विपरीत पहाड़ के परिदृश्य को हुआ जो कोरेंगल घाटी के चारों ओर है

राजनीति और प्रशासन
thumb|अफगान सीमा पुलिस जोन 1 के  कंदक 7 के मुख्यालय से उत्तर की ओर देखते हुए, यह कुंती प्रांत के बारी किवोट में स्थित है।

स्वास्थ्य सेवा

शिक्षा

जनसांख्यिकी
thumb|250px|अफगानिस्तान के नृवंशविज्ञान  समूह

thumb|250px|कुनर प्रान्त के जिले

जिले

+ Districts of Kunar ProvinceDistrictCapitalPopulation AreaNotesAsadabad  Asadabad  29,177    Is the Capital of Kunar Province, which includes Asadabad and adjacent towns, immediately surrounding the confluence of the Pech and Kunar RiversBar Kunar    20,716    Chapa Dara    28,681   Dangam    15,509    Dara-I-Pech    44,958    Commonly known as the Pech District or Manogai DistrictGhaziabad  Ghaziabad  7,500    formerly northern Bar Kunar DistrictKhas Kunar    31,950    Khas Kunar District is the largest district in the Kunar Province.Marawara    100,500    Narang Aw Badil    27,937    Nari    32,510    Nurgal    25,047   Sawkai    28,905    Shaigal    33,781    formed from northeastern Dangam DistrictSirkani    24,080    Wata Pur    28,778    formed from northwestern Asadabad District

पुनर्निर्माण और अंतर्राष्ट्रीय सहायता

मीडिया में

 इन्हें भी देखें 
 अरंडु
 कुनर प्रांत में पुलों की सूची
 अफगानिस्तान के प्रांत
 असदाबाद, अफ़्ग़ानिस्तान
 अफ़्ग़ानिस्तान

 सन्दर्भ 

बाहरी कड़ियाँ

श्रेणी:कुनर प्रान्त
श्रेणी:अफ़ग़ानिस्तान के प्रांत
कुंदुज़ प्रान्त

thumb|220px|अफ़्ग़ानिस्तान का कुंदुज़ प्रान्त (लाल रंग में)
कुंदुज़ (पश्तो: , अंग्रेजी: Kunar) अफ़्ग़ानिस्तान का एक प्रांत है जो उस देश के उत्तर-पूर्व में स्थित है। इस प्रान्त का क्षेत्रफल ८,०४० वर्ग किमी है और इसकी आबादी सन् २००९ में लगभग ८.२ लाख अनुमानित की गई थी।The World Factbook: Afghanistan (अंग्रेज़ी) , Central Intelligence Agency (सी आइ ए), Accessed 27 दिसम्बर 2011 इस प्रान्त की राजधानी कुंदुज़ शहर है। इस प्रान्त में ताजिक और पश्तून लोगों की बहुतायत है, लेकिन यहाँ बहुत उज़बेक लोग भी रहते हैं। इसकी उत्तरी सीमा ताजिकिस्तान से लगती है। कुंदुज़ नदी यहाँ का एक महत्वपूर्ण जल-स्रोत है और यह अमु दरिया की एक उपनदी है। यही अमु दरिया कुंदुज़ प्रान्त और उसके उत्तर में स्थित ताजिकिस्तान के बीच की अंतर्राष्ट्रीय सीमा भी है। कुंदुज़ प्रान्त पश्चिम में मज़ार-ए-शरीफ़ तथा दक्षिण में काबुल से सड़क द्वारा जुड़ा हुआ है। इसके अलावा यह ताजिकिस्तान से भी सड़क द्वारा संयुक्त है।

 विवरण 
कुंदुज़ प्रांत में ७ ज़िले है। सन् २००१ में तालिबान के पतन के समय यह अफ़गानिस्तान का सबसे आखिरी शहर था जिसने समर्पण किया। हज़ारों पाकिस्तानी सैनिक, कर्मचारियों तथा कई अल-क़ायदा और तालिबान के सदस्यों को पाकिस्तानी वायु सेना द्वारा सुरक्षित तरीके ले उठा लिया गया था। इस घटना को शैतान का उत्थान की संज्ञा मिली थी।

 इन्हें भी देखें 
 अफ़्ग़ानिस्तान

 सन्दर्भ 

श्रेणी:अफ़ग़ानिस्तान के प्रांत
लग़मान प्रान्त

thumb|220px|लग़मान प्रान्त का एक नज़ारा
लग़मान (पश्तो: , अंग्रेजी: Laghman) अफ़्ग़ानिस्तान का एक प्रांत है जो उस देश के पूर्व में स्थित है। इस प्रान्त का क्षेत्रफल ३,८४३ वर्ग किमी है और इसकी आबादी सन् २००८ में लगभग ३.८ लाख अनुमानित की गई थी।The World Factbook: Afghanistan (अंग्रेज़ी) , Central Intelligence Agency (सी आइ ए), Accessed 27 दिसम्बर 2011 इस प्रान्त की राजधानी मेहतर लाम () शहर है। इस प्रान्त में पश्तून लोगों की बहुसंख्या है और वे कुल जनसँख्या का ५८% हैं। यहाँ नूरिस्तानी लोग और पाशाई लोग भी रहते हैं और कम संख्या में फ़ारसी-भाषी ताजिक लोगों के भी समुदाय हैं। लग़मान में अरामाई भाषा में लिखी अशोक के आदेश वाली दो शिलाएँ भी मौजूद हैं।A sourcebook of Indian civilization, Niharranjan Ray, Brajadulal Chattopadhyaya, Orient Blackswan, 2000, ISBN 978-81-250-1871-1, ... If read in combination with another similar Asokan edict at Laghman, the above quote speaks of a royal road (karapathi, ie rajapatha) and officers entrusted with its maintenance which was considered dispensing a meritorious work ...

 नाम 
'लग़मान' में 'ग़' अक्षर के उच्चारण पर ध्यान दें क्योंकि यह बिना बिन्दु वाले 'ग' से ज़रा भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है।

 इतिहास 
सिकंदर महान ने जब इस क्षेत्र पर आक्रमण किया तो इस इलाक़े का नाम 'लम्पाक' हुआ करता था।The Aramaic Inscription of Asoka found in Lampaka, WB Henning, Bulletin of the School of Oriental and African Studies, University of London, 1949 सातवी सदी ईसवी में बौद्ध चीनी धर्मयात्री ह्वेन त्सांग अपने भारत-दौरे में लग़मान से गुज़रे थे और उन्होंने लिखा के यहाँ के लोग हिन्दु हैं और कम संख्या में बौद्ध भी यहाँ बसे हैं। यहाँ पर बहुत से हिन्दु मंदिर और बौद्ध धर्म की महायान शाखा के कई मठ थे।The Afghans , Willem Vogelsang, Wiley-Blackwell, 2002, ISBN 978-0-631-19841-3 बाद में यहाँ जयपाल जंजुआ के अधीन हिन्दुशाही राज रहा जिसे ग़ज़नवी राजवंश के पहले राजा सबुक तिगिन ने पराजित किया। उसके उपरान्त यहाँ इस्लामीकरण हुआ।

 इन्हें भी देखें 
 मेहतर लाम
 अफ़्ग़ानिस्तान

 सन्दर्भ 

श्रेणी:लग़मान प्रान्त
श्रेणी:अफ़ग़ानिस्तान के प्रांत
लोगर प्रान्त

thumb|220px|अफ़्ग़ानिस्तान का लोगर प्रान्त (लाल रंग में)
लोगर (पश्तो: , अंग्रेजी: Logar) अफ़्ग़ानिस्तान का एक प्रांत है जो उस देश के पूर्व में स्थित है। इस प्रान्त का क्षेत्रफल ३,८८० वर्ग किमी है और इसकी आबादी सन् २००८ में लगभग ३.३ से ५.५ लाख के बीच अनुमानित की गई थी (ठीक संख्या पर मतभेद है)।The World Factbook: Afghanistan (अंग्रेज़ी) , Central Intelligence Agency (सी आइ ए), Accessed 27 दिसम्बर 2011 इस प्रान्त की राजधानी पुल-ए-आलम () शहर है। इस प्रान्त के ६०% निवासी पश्तून और ४०% फ़ारसी-भाषी ताजिक लोग है।

 नाम 
'लोगर' नाम पश्तो के 'लोय' (, अर्थ: महान) और 'ग़र' (, अर्थ: पहाड़) शब्दों को जोड़कर बना है। क्योंकि संस्कृत और पश्तो दोनों हिन्द-ईरानी भाषाएँ हैं इसलिए इनमें बहुत से मिलते-जुलते सजातीय शब्द हैं। पश्तो का 'ग़र' शब्द संस्कृत के 'गिरि' शब्द का सजातीय है और दोनों का अर्थ 'पहाड़' है।

 इन्हें भी देखें 
 अफ़ग़ानिस्तान के प्रांत
 अफ़्ग़ानिस्तान

 सन्दर्भ 

श्रेणी:लोगर प्रान्त
श्रेणी:अफ़ग़ानिस्तान के प्रांत
नीमरूज़ प्रान्त

thumb|180px|अफ़्ग़ानिस्तान का नीमरूज़ प्रान्त (लाल रंग में)
thumb|180px|नीमरूज़ प्रान्त में शुष्क-पथरीली ज़मीन पर उगने वाला 'चश्त' नामक पौधा
thumb|180px|नीमरूज़ प्रान्त के चख़ानसूर ज़िले का एक नज़ारा
नीमरूज़ (पश्तो: , अंग्रेजी: Nimruz) अफ़्ग़ानिस्तान का एक प्रांत है जो उस देश के पश्चिम में स्थित है। इस प्रान्त का क्षेत्रफल ४१,००५ वर्ग किमी है और इसकी आबादी सन् २००२ में लगभग १.५ लाख अनुमानित की गई थी।The World Factbook: Afghanistan (अंग्रेज़ी) , Central Intelligence Agency (सी आइ ए), Accessed 27 दिसम्बर 2011 इस प्रान्त की राजधानी ज़रंज () शहर है। इस प्रान्त की सरहदें ईरान और पाकिस्तान से लगती हैं। नीमरूज़ प्रान्त अफ़्ग़ानिस्तान की सब से कम घनी आबादी वाला सूबा है और इसका एक बड़ा भूभाग सीस्तान द्रोणी और दश्त-ए-मारगो के भयंकर रेगिस्तान में आता है।

 नाम की उत्पत्ति 
'नीम' का अर्थ 'आधा' होता है, जैसा की हिन्दी कहावत 'नीम हकीम, ख़तरा-ए-जान' ('आधा हकीम से इलाज करवाना जान का ख़तरा मोल लेना है') में मिलता है। 'रूज़' हिन्दी में मिलने वाले 'रोज़' (दिन) शब्द का परिवर्तित रूप है। नीमरूज़ का मतलब है 'आधा दिन'।

 लोग 
नीमरूज़ के ६०% निवासी बलोच लोग हैं। इनसे कुछ कम मात्रा में पश्तून लोग भी इस प्रान्त में रहते हैं। कुछ ताजिक (फ़ारसी-भाषी) लोग और उज़बेक लोग भी यहाँ बसते हैं। यहाँ के ८३% गाँव बलोच भाषा बोलते हैं।

 इन्हें भी देखें 
 सीस्तान द्रोणी
 दश्त-ए-मारगो
 अफ़्ग़ानिस्तान

 सन्दर्भ 

श्रेणी:नीमरूज़ प्रान्त
श्रेणी:अफ़ग़ानिस्तान के प्रांत
नूरिस्तान प्रान्त

thumb|220px|अफ़्ग़ानिस्तान का नूरिस्तान प्रान्त (लाल रंग में)
नूरिस्तान (फ़ारसी: , अंग्रेजी: Nuristan) अफ़्ग़ानिस्तान का एक प्रांत है जो उस देश के पूर्व में स्थित है। इस प्रान्त का क्षेत्रफल ९,२२५ वर्ग किमी है और इसकी आबादी सन् २००२ में लगभग १.१ लाख अनुमानित की गई थी।The World Factbook: Afghanistan (अंग्रेज़ी) , Central Intelligence Agency (सी आइ ए), Accessed 27 दिसम्बर 2011 इस प्रान्त की राजधानी पारून () शहर है। इस प्रान्त की सरहदें पाकिस्तान से लगती हैं। यहाँ के लगभग ९५% लोग नूरिस्तानी हैं।

 इतिहास और लोग 
१८९० के दशक तक नूरिस्तान को नहीं जाना जाता था | इस इलाक़े के नूरिस्तानी लोग इस्लाम की बजाए एक हिन्दु-धर्म से मिलता-जुलता धर्म रखते थे।Encyclopedia of the peoples of Asia and Oceania, Volume 1 , Barbara A. West, Infobase Publishing, 2009, ISBN 978-0-8160-7109-8, ... Their religion is a form of Hinduism that recognizes many gods and spirits and has been related to the religion of the ancient Greeks, who mythology says are the ancestors of the contemporary Kalasha ... १८९५-९६ में अफ़्ग़ानिस्तान के अमीर अब्दुर रहमान ख़ान ने आक्रमण कर के यहाँ क़ब्ज़ा जमा लिया और  उसी समय इस इलाक़े का नाम बदलकर 'नूरिस्तान' (यानि 'प्रकाश का स्थान') रख दिया गया।Afghanistan: Past and Present, Alfred Aghajanian, Peter R. Blood, Indo-European Publishing, 2007, ISBN 978-1-60444-002-7, ... They were forcibly converted to Sunni Islam in 1895 during the reign of Amir Abdur Rahman but retain many unique features in their material culture. The Nuristani are mountaineer herders, dairymen and farmers ...Afghanistan in the Cinema, Mark Graham, University of Illinois Press, 2010, ISBN 978-0-252-07712-8, ... After the Afghan king Abdur Rahman invaded and forcibly converted the inhabitants in 1896, Kafiristan (Land of the Unbelievers) became Nuristan (Land of Light). Aside from reluctantly adopting Islam, the Nuristanis religiously adhered to their tribal lifestyle ...

 इन्हें भी देखें 
 नूरिस्तानी लोग
 अब्दुर रहमान ख़ान
 अफ़्ग़ानिस्तान

 सन्दर्भ 

श्रेणी:नूरिस्तान प्रान्त
श्रेणी:अफ़ग़ानिस्तान के प्रांत
ओरूज़्गान प्रान्त

thumb|220px|अफ़्ग़ानिस्तान का ओरूज़्गान प्रांत (लाल रंग में)
thumb|220px|ओरूज़्गान में गेंहू के खेत
ओरूज़्गान या उरोज़्गान (पश्तो: , अंग्रेजी: Oruzgan) अफ़्ग़ानिस्तान का एक प्रांत है जो उस देश के मध्य भाग में स्थित है। इस प्रान्त का क्षेत्रफल २२,६९६ वर्ग कि॰मी॰ है और इसकी आबादी सन् २००६ में लगभग ३.१ लाख अनुमानित की गई थी।The World Factbook: Afghanistan (अंग्रेज़ी) , Central Intelligence Agency (सी आइ ए), Accessed 27 दिसम्बर 2011 इस प्रान्त की राजधानी तरीनकोट () शहर है। इस प्रान्त में बसने वाले अधिकतर लोग पश्तून हैं और सांस्कृतिक रूप से यह प्रान्त कंदहार के क्षेत्र से मिलता-जुलता है।

 प्रान्त का बँटवारा 
२८ मार्च २००४ में ओरूज़्गान प्रान्त के उन ज़िलों को अलग करके दायकुंदी प्रान्त बनाया गया था जिनमें हज़ारा समुदाय के लोग बहुसंख्यक थे। इसमें केवल एक गिज़ाब ज़िला था जिसमें पश्तून लोग बहुसंख्यक थे, लेकिन २००६ में इस ज़िले को दायकुंदी से हटाकर वापस ओरूज़्गान में मिला दिया गया।

 इन्हें भी देखें 
 तरीनकोट
 अफ़्ग़ानिस्तान

 सन्दर्भ 

श्रेणी:ओरूज़्गान प्रान्त
श्रेणी:अफ़ग़ानिस्तान के प्रांत
पकतिया प्रान्त

thumb|220px|अफ़्ग़ानिस्तान का पकतिया प्रान्त (लाल रंग में)
thumb|220px|पकतिया प्रान्त के बमोज़ई गाँव में पढ़ते बच्चे
पकतिया (फ़ारसी: , अंग्रेजी: Paktia) अफ़्ग़ानिस्तान का एक प्रांत है जो उस देश के पूर्व में स्थित है। इस प्रान्त का क्षेत्रफल ६,४३२ वर्ग किमी है और इसकी आबादी सन् २००२ में लगभग ४.१५ लाख अनुमानित की गई थी।The World Factbook: Afghanistan (अंग्रेज़ी) , Central Intelligence Agency (सी आइ ए), Accessed 27 दिसम्बर 2011 इस प्रान्त की राजधानी गरदेज़ () शहर है। इस प्रान्त की सरहदें पाकिस्तान से लगती हैं। यहाँ के लगभग ९०% लोग पश्तून हैं और लगभग १०% फ़ारसी बोलने वाले ताजिक लोग हैं।

 इतिहास 
'पकतिया' को पहले 'पशतिया' () और कुछ विद्वानों का मानना है की पश्तो शब्द इसी से उत्पन्न हुआ है। किसी ज़माने में पकतिया, ख़ोस्त और पकतीका प्रान्त एक ही सूबे के भाग हुआ करते थे और इन तीनों को अब 'लोया पकतिया' (यानि 'बड़ा पकतिया') बुलाया जाता है।Decoding the new Taliban: insights from the Afghan field, Antonio Giustozzi, Columbia University Press, 2009, ISBN 978-0-231-70112-9, ... Loya Paktia (Greater Paktia) represents a quasi-autonomous region. Its three constituent provinces, Paktia, Paktika and Khost, are one of the three major Pashtun regions of the country ...

 इन्हें भी देखें 
 गरदेज़
 पश्तो
 ख़ोस्त प्रान्त
 पकतीका प्रान्त
 अफ़्ग़ानिस्तान

 सन्दर्भ 

श्रेणी:अफ़ग़ानिस्तान के प्रांत
पकतीका प्रान्त

thumb|220px|अफ़्ग़ानिस्तान का पकतीका प्रान्त (लाल रंग में)
thumb|220px|पकतीका प्रान्त में एक चरवाहा अपनी बकरियों के साथ
पकतीका (फ़ारसी: , अंग्रेजी: Paktika) अफ़्ग़ानिस्तान का एक प्रांत है जो उस देश के पूर्व में स्थित है। इस प्रान्त का क्षेत्रफल १९,४८२ वर्ग किमी है और इसकी आबादी सन् २००९ में लगभग ४ लाख अनुमानित की गई थी।The World Factbook: Afghanistan (अंग्रेज़ी) , Central Intelligence Agency (सी आइ ए), Accessed 27 दिसम्बर 2011 इस प्रान्त की राजधानी शरना () शहर है। पकतीका की सरहदें पाकिस्तान से लगती हैं। यहाँ के लगभग ९६% लोग पश्तून हैं। यहाँ चंद हज़ार उज़बेक लोग भी रहते हैं जो आबादी के २% से भी कम हैं।

 इतिहास 
किसी ज़माने में पकतिया, ख़ोस्त और पकतीका प्रान्त एक ही सूबे के भाग हुआ करते थे और इन तीनों को अब 'लोया पकतिया' (यानि 'बड़ा पकतिया') बुलाया जाता है। प्रसिद्ध यूनानी इतिहासकार हिरोडोटस ने ५वीं सदी ईसापूर्व में भी इस जगह के निवासियों को 'पक्तियाई' नाम दिया था। पकतीका प्रान्त की राजधानी कभी 'उरगुन' शहर हुआ करता था, लेकिन यह किसी भी मुख्य सड़क से दूर है इसलिए १९७० के दशक में राजधानी बदलकर शरना शहर कर दी गई।

 इन्हें भी देखें 
 शरना, अफ़्ग़ानिस्तान
 पश्तो
 ख़ोस्त प्रान्त
 पकतिया प्रान्त
 अफ़्ग़ानिस्तान

 सन्दर्भ 

श्रेणी:पकतीका प्रान्त
श्रेणी:अफ़ग़ानिस्तान के प्रांत
पंजशीर प्रान्त

thumb|200px|अफ़्ग़ानिस्तान का पंजशीर प्रान्त (लाल रंग में)
thumb|200px|पंजशीर वादी में भेड़ें
पंजशीर (फ़ारसी: , अंग्रेजी: Panjshir ; शाब्दिक अर्थ : "पाँच शेर") अफ़्ग़ानिस्तान का एक प्रांत है जो उस देश के पूर्व में स्थित है। इस प्रान्त का क्षेत्रफल ३,६१० वर्ग किमी है और इसकी आबादी सन् २००९ में लगभग १.४ लाख अनुमानित की गई थी।The World Factbook: Afghanistan (अंग्रेज़ी) , Central Intelligence Agency (सी आइ ए), Accessed 27 दिसम्बर 2011 इस प्रान्त की राजधानी बाज़ारक () शहर है। यहाँ के ज़्यादातर लोग फ़ारसी बोलने वाले ताजिक लोग हैं। पंजशीर प्रान्त में मशहूर पंजशीर वादी आती है और इसे अप्रैल २००४ में परवान प्रान्त को बांटकर बनाया गया था।

 नाम 
'शीर' शब्द वही है जो हिन्दी में 'शेर' के रूप से जाना जाता है, हालांकि फ़ारसी में इसका अर्थ 'सिंह' (बबर शेर) होता है जबकि हिन्दी में इसका अर्थ 'बाघ' होता है। 'पंजशीर' का मतलब 'पाँच सिंह' है। यह नाम पाँच भाईयों के सम्मान में रखा गया है जिन्होनें १०वीं शताब्दी ईसवी में महमूद ग़ज़नी ले लिए यहाँ एक दुर्गम नदी पर बाँध डाला था।Afghanistan , Paul Clammer, Lonely Planet, 2007, ISBN 978-1-74059-642-8, ... The name Panjshir means 'Five Lions', for five brothers from the valley who miraculously dammed a river for Sultan Mahmoud of Ghazni in the 10th century AD ...

 इन्हें भी देखें 
 बाज़ारक
 परवान प्रान्त
 अफ़्ग़ानिस्तान

 सन्दर्भ 

श्रेणी:पंजशीर प्रान्त
श्रेणी:अफ़ग़ानिस्तान के प्रांत
परवान प्रान्त

thumb|220px|अफ़्ग़ानिस्तान का परवान प्रान्त (लाल रंग में)
परवान (फ़ारसी: , अंग्रेजी: Parwan) अफ़्ग़ानिस्तान का एक प्रांत है जो उस देश के पूर्व में स्थित है। इस प्रान्त का क्षेत्रफल ५,९७४ वर्ग किमी है और इसकी आबादी सन् २००९ में लगभग ५.६ लाख अनुमानित की गई थी।The World Factbook: Afghanistan (अंग्रेज़ी) , Central Intelligence Agency (सी आइ ए), Accessed 27 दिसम्बर 2011 इस प्रान्त की राजधानी चारीकार () शहर है। यहाँ के ज़्यादातर लोग फ़ारसी बोलने वाले ताजिक लोग हैं, हालाँकि यहाँ पश्तून समुदाय के लोग भी रहते हैं।

 इतिहास 
कहा जाता है कि परवान में पहली बस्तियाँ सिकंदर महान ने अपने आक्रमण और क़ब्ज़े के बाद बनाई थीं। ७९२ ईसवी में अरबों ने यहाँ क़ब्ज़ा कर लिया। १२२१ में यहाँ मंगोल हमलावरों और ख़्वारज़्मी साम्राज्य में युद्ध हुआ जिसमें मंगोलों को पराजय का सामना करना पड़ा। १८४० में भारत से आये ब्रिटिश राज के अंग्रेज़ों ने भी यहाँ प्रथम आंग्ल-अफ़ग़ान युद्ध के दौरान लड़ाई की और हार गए। यहाँ से बहुत लोग ईरान में मजदूर बनकर गए हैं और उनके भेजे गए पैसे से यहाँ की आर्थव्यवस्था लाभ उठाती है।

 इन्हें भी देखें 
 चारीकार
 अफ़्ग़ानिस्तान

 सन्दर्भ 

श्रेणी:परवान प्रान्त
श्रेणी:अफ़ग़ानिस्तान के प्रांत
समंगान प्रान्त

thumb|200px|अफ़्ग़ानिस्तान का समंगान प्रान्त (लाल रंग में)
thumb|200px|समंगान प्रान्त (, विलायत-ए-समंगान) का सविस्तार नक़्शा
समंगान (फ़ारसी: , अंग्रेजी: Samangan) अफ़्ग़ानिस्तान का एक प्रांत है जो उस देश के उत्तर-पूर्व में स्थित है। इस प्रान्त का क्षेत्रफल ११,२६२ वर्ग किमी है और इसकी आबादी सन् २००९ में लगभग ३.५ लाख अनुमानित की गई थी।The World Factbook: Afghanistan (अंग्रेज़ी) , Central Intelligence Agency (सी आइ ए), Accessed 27 दिसम्बर 2011 इस प्रान्त की राजधानी समंगान शहर है। यहाँ के तीन-चौथाई लोग फ़ारसी बोलने वाले ताजिक लोग हैं और लगभग एक-चौथाई लोग उज़बेक हैं। यहाँ बहुत से पुरातन स्थल हैं, जैसे कि तख़्त-ए-रुस्तम, लेकिन तालिबान और अन्य फ़ौजों के बीच में लड़ाई के कारण इतिहासकारों के लिए यहाँ अनुसंधान करना फ़िलहाल असंभव है।

 इन्हें भी देखें 
 अफ़्ग़ानिस्तान

 सन्दर्भ 

श्रेणी:अफ़ग़ानिस्तान के प्रांत
सर-ए-पोल प्रान्त

thumb|200px|अफ़्ग़ानिस्तान का सर-ए-पोल प्रान्त (लाल रंग में)
सर-ए-पोल या सर-ए-पुल (फ़ारसी: , अंग्रेजी: Sar-e Pol) अफ़्ग़ानिस्तान का एक प्रांत है जो उस देश के मध्य-उत्तर में स्थित है। इस प्रान्त का क्षेत्रफल १६,३६० वर्ग किमी है और इसकी आबादी सन् २००९ में लगभग ५ लाख अनुमानित की गई थी।The World Factbook: Afghanistan (अंग्रेज़ी) , Central Intelligence Agency (सी आइ ए), Accessed 27 दिसम्बर 2011 इस प्रान्त की राजधानी सर-ए-पोल शहर है। यहाँ के ५६% लोग फ़ारसी बोलने वाले ताजिक हैं और लगभग १९% लोग उज़बेक हैं। सर-ए-पोल एक पहाड़ी इलाक़ा है, विशेषकर प्रान्त के दक्षिणी भाग में।

 इन्हें भी देखें 
 सर-ए-पोल शहर
 अफ़्ग़ानिस्तान

 सन्दर्भ 

श्रेणी:सर-ए-पोल प्रान्त
श्रेणी:अफ़ग़ानिस्तान के प्रांत
तख़ार प्रान्त

thumb|200px|अफ़्ग़ानिस्तान का तख़ार प्रान्त (लाल रंग में)
तख़ार (फ़ारसी: , अंग्रेजी: Takhar) अफ़्ग़ानिस्तान का एक प्रांत है जो उस देश के उत्तर-पश्चिम में स्थित है। इस प्रान्त का क्षेत्रफल १२,३३३ वर्ग किमी है और इसकी आबादी सन् २००९ में लगभग ८.९ लाख अनुमानित की गई थी।The World Factbook: Afghanistan (अंग्रेज़ी) , Central Intelligence Agency (सी आइ ए), Accessed 27 दिसम्बर 2011 इस प्रान्त की राजधानी तालोक़ान () शहर है। यहाँ के अधिकतर लोग फ़ारसी बोलने वाले ताजिक और उज़बेक भाषा बोलने वाले उज़बेक लोग हैं। यह प्रान्त अपने नमक के क़ानों (खानों) के लिए मशहूर है जहाँ से खोदकर हज़ारों सालों से नमक निकाला जा रहा है।Opium Nation: Child Brides, Drug Lords, and One Woman's Journey Through Afghanistan, Fariba Nawa, HarperCollins, 2011, ISBN 978-0-06-210061-0, ... Marco Polo traveled in Takhar in 1275. He described the region as fine and fruitful, with a great corn market and lofty hills, and he was impressed with the salt mines '... white salt, extremely hard ... purest that is found in the world ...' ...

 नाम का उच्चारण 
'तख़ार' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।

 इन्हें भी देखें 
 तालोक़ान
 अफ़्ग़ानिस्तान

 सन्दर्भ 

श्रेणी:तख़ार प्रान्त
श्रेणी:अफ़ग़ानिस्तान के प्रांत
मैदान वरदक प्रान्त

thumb|200px|अफ़्ग़ानिस्तान का मैदान वरदक प्रान्त (लाल रंग में)
मैदान वरदक, मैदान वरदग या केवल वरदक (फ़ारसी: , अंग्रेजी: Maidan Wardak) अफ़्ग़ानिस्तान का एक प्रांत है जो उस देश के पूर्व में स्थित है। इस प्रान्त का क्षेत्रफल ९,९३४ वर्ग किमी है और इसकी आबादी सन् २००९ में लगभग ५.४ लाख अनुमानित की गई थी।The World Factbook: Afghanistan (अंग्रेज़ी) , Central Intelligence Agency (सी आइ ए), Accessed 27 दिसम्बर 2011 इस प्रान्त की राजधानी मैदान शहर () नामक नगर है। यहाँ के अधिकतर लोग पश्तून हैं और पश्तूनों के वरदक क़बीले के ऊपर ही इस प्रान्त का नाम रखा गया है। यहाँ की ज़्यादातर आबादी यहाँ से निकलने वाले काबुल-कंदहार के आसपास के इलाक़े में बस्ती है और बाक़ी पहाड़ी स्थानों पर आबादी बहुत कम घनी है।

 इन्हें भी देखें 
 अफ़्ग़ानिस्तान

 सन्दर्भ 

श्रेणी:मैदान वरदक प्रान्त
श्रेणी:अफ़ग़ानिस्तान के प्रांत
ज़ाबुल प्रान्त

thumb|200px|अफ़्ग़ानिस्तान का ज़ाबुल प्रान्त (लाल रंग में)
ज़ाबुल (फ़ारसी: , अंग्रेजी: Zabul) अफ़्ग़ानिस्तान का एक प्रांत है जो उस देश के दक्षिण में स्थित है। इस प्रान्त का क्षेत्रफल १७,३४३ वर्ग किमी है और इसकी आबादी सन् २००९ में लगभग २.८ लाख अनुमानित की गई थी।The World Factbook: Afghanistan (अंग्रेज़ी) , Central Intelligence Agency (सी आइ ए), Accessed 27 दिसम्बर 2011 इस प्रान्त की राजधानी क़लात () नामक शहर है। यहाँ के अधिकतर लोग पश्तून हैं। ज़ाबुल प्रान्त सन् १९६३ में पड़ोसी कंदहार प्रान्त को बांटकर बनाया गया था। इसकी दक्षिणी सरहद पाकिस्तान से लगती है।

 इन्हें भी देखें 
 क़लात, ज़ाबुल प्रान्त
 अफ़्ग़ानिस्तान

 सन्दर्भ 

श्रेणी:ज़ाबुल प्रान्त
श्रेणी:अफ़ग़ानिस्तान के प्रांत
राग बसंत

thumb|right|200px|रागमाला के एक लघु चित्र में राग वसंतराग बसंत या राग वसंत शास्त्रीय संगीत की हिंदुस्तानी पद्धति का राग है। वसंत का अर्थ वसंत ऋतु से है, अतः इसे विशेष रूप से वसंत ऋतु में गाया बजाया जाता है। इसके आरोह में पाँच तथा अवरोह में सात स्वर होते हैं। अतः यह औडव-संपूर्ण जाति का राग है। वसंत ऋतु में गाया जाने के कारण इस राग में होलियाँ बहुत मिलती हैं। यह प्रसन्नता तथा उत्फुल्लता का राग है। ऐसा माना जाता है कि इसके गाने व सुनने से मन प्रसन्न हो जाता है। इसका गायन समय रात का अंतिम प्रहर है किंतु यह दिन या रात में किसी समय भी गाया बजाया जा सकता है। रागमाला में इसे राग हिंडोल का पुत्र माना गया है। यह पूर्वी थाट का राग है। शास्त्रों में इससे मिलते जुलते एक राग वसंत हिंडोल का उल्लेख भी मिलता है। यह एक अत्यंत प्राचीन राग है जिसका उल्लेख अनेक प्राचीन ग्रंथों में मिलता है।

संक्षिप्त परिचय राग बसंत-

"दो मध्यम कोमल ऋषभ चढ़त न पंचम कीन्ह।स-म वादी संवादी ते, यह बसंत कह दीन्ह॥''''''

आरोह- सा ग, म॑ ध॒ रें॒ सां, नि सां।

अवरोह- रें॒ नि ध॒ प, म॑ ग म॑ ऽ ग, म॑ ध॒ ग म॑ ग, रे॒ सा।

पकड़- म॑ ध॒ रें॒ सां, नि ध॒ प, म॑ ग म॑ ऽ ग।

वादी स्वरः सा

संवादीः म

थाट- पूर्वी (प्रचलित)

इस राग के बारे में कुछ मतभेद भी हैं। पहले मतानुसार इस राग में केवल तीव्र मध्यम का प्रयोग होना चाहिये, मगर दूसरे मतानुसार दोनो म का प्रयोग होना चाहिये जो कि आज प्रचलन में है।

विशेषता- उत्तरांग प्रधान राग होने की वजह से इसमें तार सप्तक का सा ख़ूब चमकता है। शुद्ध म का प्रयोग केवल आरोह में एक विशेष तरह से होता है- सा म, म ग, म॑ ध॒ सां।

गायन समय- रात्रि का अंतिम प्रहर (मगर बसंत ऋतु में इसे हर समय गाया बजाया जा सकता है।

इसे परज राग से बचाने के लिये आरोह में नि का लंघन करते हैं-

सा ग म॑ ध॒ सां

या

सा ग म॑ ध॒ रें॒ सां

विशेष स्वर संगतियाँ-

१) प म॑ ग, म॑ ऽ ग

२) म॑ ध॒ रें सां

३) सा म ऽ म ग, म॑ ध॒ रें॒ सां 

 सन्दर्भ 

Basant; Hath Ki Safai; Wadda Kar Le Saajna, Basant Bahar; Chhaya; Chham Chham Nachat Ayi Bahar

श्रेणी:राग
श्रेणी:संगीत
राग हिंडोल

thumb|right|250px|राग हिंडोल 16वीं शती का एक लघुचित्रराग हिंडोल या राग हिंदोल का जन्म कल्याण थाट से माना गया है। इसमें मध्यम तीव्र तथा निषाद व गंधार कोमल लगते हैं। ऋषभ तथा पंचम वर्जित है। इसकी जाति ओड़व ओड़व है तथा वादी स्वर धैवत व संवादी स्वर गांधार है। गायन का समय प्रातःकाल है। शुद्ध निषाद, रिषभ और पंचम इस स्वर इसमें वर्ज्य हैं। तीव्र मध्यम वाला यह एक ही राग है जिसको प्रातःकाल गाया जाता है। अन्य सभी तीव्र मध्यम वाले रागों का गायन समय रात्रि में होता है।

राग हिंदोल में निषाद को बहुत कम महत्व दिया गया है। इतना ही नहीं, आरोह में उसे वर्ज्य करके अवरोह में भी सां ध इन दो स्वरों के बीच में छुपाना पड़ता है क्यों कि म ध नि सा लेने से सोहनी और सां नि, ध म लेने से पूरिया राग की छाया इसमें आने लगती है। इसको सोहनी और पूरिया से बचाने के लिए मध सांध, धम गसा ध सां ऐसी पकड़ लेने से इसका स्वरूप स्पष्ट होता है। इस राग में जब सां ध ऐसे स्वर आते हैं तब सां से ध स्वर पर आते समय बीच के निषाद को धैवत में जोड़ दिया जाता है। राग चिकित्सा में इस राग को जोड़ों के दर्द के लिए लाभकारी माना गया है।

 सन्दर्भ 

श्रेणी:राग
श्रेणी:हिन्दी विकि डीवीडी परियोजना
हरि ठाकुर

अंगूठाकार|हरि_ठाकुर

हरि ठाकुर का जन्मः १६ अगस्त १९२७, में रायपुर में हुआ उन्होंने बी.ए., एल एल. बी. तक शिक्षा प्राप्त की तथा वकालत को अपना व्यवसाय बनाया। आजादी की लडाई के मह्त्वपूर्ण सिपाही स्व. श्री हरि ठाकुर हिन्दी के वरिष्ठतम गीतकारों में एक सम्मानित नाम हैं। इनकी 30 से अधिक कृतियाँ प्रकाशित और चर्चित रही हैं। छत्तीसगढ के महत्वपूर्ण इतिहासविद्, स्वतंत्रतासंग्राम सेनानी के रूप में जाने जाने वाले हरि ठाकुर की छत्तीसगढ़ राज्य निर्माण में महती भूमिका रही है। वे 1942 के आंदोलन से लेकर 1955 के गोवा मुक्ति स्वतंत्रता संग्राम तक सक्रिय रहे। भूदान आंदोलन में भागीदारी की, 1954 में नागपुर भूदान की पत्रिका साम्ययोग का संपादन किया और 1960 में छत्तीसगढ़ हिंदी साहित्य सम्मेलन की अध्यक्षता की। 1965-65 में वे संज्ञा मासिक पत्रिका के संपादक बने और 1967-68 में साप्ताहिक राष्ट्रबंधु के। वे छत्तीसगढ़ रारज्य निर्माण संयोजन समिति के संयोजक भी रहे। 1995 में उन्होंने सृजन सम्मान संस्था की स्थापना गठन और 2001 तक इसके अध्यक्ष रहे।
कृतियाँ – 

कविता संग्रह

01. लोहे का नगर

02. नये विश्वास के बादल 

03. जय छत्तीसगढ़

04. पौरूषः नये संदर्भ

05. मुक्ति गीत 

06. धान के कटोरा 

07. बानी हे अनमोल 

08. छत्तीसगढ़ी गीत अउ कविता

09. गीतों के शिलालेख

10. शहीद वीर नारायण सिंह 

11. हँसी एक नाव सी (गीत संकलन)

 

इतिहास, शोध, जीवनी 

01. त्यागमूर्ति ठा. प्यारे लाल सिंह 

02. छत्तीसगढ़ के रत्न 

03. उत्तर कोसल बनाम दक्षिण कोसल 

05. छत्तीसगढ़ के इतिहास पुरूष 

06. छत्तीसगढ़ गाथा 

07. जल, जंगल और ज़मीन के संघर्ष की शुरूआत 

08. छत्तीसगढ़ राज्य का प्रांरभिक इतिहास 

09. कोसल की भाषा कोसली 

10. छत्तीसगढ़ का सांस्कृतिक विकास 

 सम्मान 
छत्तीसगढ़ हिंदी साहित्य सम्मेलन। श्री चक्रधर कला केंद्र रायगढ़, महात्मा गाँधी जन्म शताब्दी समारोह, मध्यप्रदेश, रविशंकर विश्वविद्यालय, रामचंद्र देशमुख सम्मान, भिलाई, महंत नरेंद्रदास स्मृति सम्मान, भोपाल, छत्तीसगढ़ी साहित्य सम्मेलन द्वारा नागरिक अभिनंदन, रायपुर, महाकोशल अलंकरण आदि सैकड़ो सम्मान एवं पुरस्कार। अनेक विश्वविद्यालयों एवं स्कूली शिक्षा के पाठ्यक्रमों में रचनाओं का समादरण।

 सन्दर्भ 

श्रेणी:हिन्दी साहित्यकार
घारापुरी गुफाएँ

घारापुरी गुफाएँ (मराठी: घारापुरीची लेणी; अंग्रेज़ी: एलीफेंटा) भारत में मुम्बई के गेट वे ऑफ इण्डिया से लगभग १२ किलोमीटर दूर स्थित एक स्थल है जो अपनी कलात्मक गुफाओं के कारण प्रसिद्ध है। यहाँ कुल सात गुफाएँ हैं। मुख्य गुफा में २६ स्तंभ हैं, जिसमें शिव को कई रूपों में उकेरा गया हैं। पहाड़ियों को काटकर बनाई गई ये मूर्तियाँ दक्षिण भारतीय मूर्तिकला से प्रेरित है। इसका ऐतिहासिक नाम घारपुरी है। यह नाम मूल नाम अग्रहारपुरी से निकला हुआ है। एलिफेंटा नाम पुर्तगालियों द्वारा यहाँ पर बने पत्थर के हाथी के कारण दिया गया था। यहाँ हिन्दू धर्म के अनेक देवी देवताओं कि मूर्तियाँ हैं। ये मंदिर पहाड़ियों को काटकर बनाये गए हैं। यहाँ भगवान शंकर की नौ बड़ी-बड़ी मूर्तियाँ हैं जो शंकर जी के विभिन्न रूपों तथा क्रियाओं को दिखाती हैं। इनमें शिव की त्रिमूर्ति प्रतिमा सबसे आकर्षक है। यह मूर्ति २३ या २४ फीट लम्बी तथा १७ फीट ऊँची है। इस मूर्ति में भगवान शंकर के तीन रूपों का चित्रण किया गया है। इस मूर्ति में शंकर भगवान के मुख पर अपूर्व गम्भीरता दिखती है। 

दूसरी मूर्ति शिव के पंचमुखी परमेश्वर रूप की है जिसमें शांति तथा सौम्यता का राज्य है। एक अन्य मूर्ति शंकर जी के अर्धनारीश्वर रूप की है जिसमें दर्शन तथा कला का सुन्दर समन्वय किया गया है। इस प्रतिमा में पुरुष तथा प्रकृति की दो महान शक्तियों को मिला दिया गया है। इसमें शंकर तनकर खड़े दिखाये गये हैं तथा उनका हाथ अभय मुद्रा में दिखाया गया है। उनकी जटा से गंगा, यमुना और सरस्वती की त्रिधारा बहती हुई चित्रित की गई है। एक मूर्ति सदाशिव की चौमुखी में गोलाकार है। यहाँ पर शिव के भैरव रूप का भी सुन्दर चित्रण किया गया है तथा तांडव नृत्य की मुद्रा में भी शिव भगवान को दिखाया गया है। इस दृश्य में गति एवं अभिनय है। इसी कारण अनेक लोगों के विचार से एलिफेण्टा की मूर्तियाँ सबसे अच्छी तथा विशिष्ट मानी गई हैं। यहाँ पर शिव एवं पार्वती के विवाह का भी सुन्दर चित्रण किया गया है। १९८७ में यूनेस्को द्वारा एलीफेंटा गुफाओं को विश्व धरोहर घोषित किया गया है।

यह पाषाण-शिल्पित मंदिर समूह लगभग ६,००० वर्ग फीट के क्षेत्र में फैला है, जिसमें मुख्य कक्ष, दो पार्श्व कक्ष, प्रांगण व दो गौण मंदिर हैं। इन भव्य गुफाओं में सुंदर उभाराकृतियां, शिल्पाकृतियां हैं व साथ ही हिन्दू भगवान शिव को समर्पित एक मंदिर भी है। ये गुफाएँ ठोस पाषाण से काट कर बनायी गई हैं। यह गुफाएं नौंवीं शताब्दी से तेरहवीं शताब्दी तक के सिल्हारा वंश (८१००–१२६०) के राजाओं द्वारा निर्मित बतायीं जातीं हैं। कई शिल्पाकृतियां मान्यखेत के राष्ट्रकूट वंश द्वारा बनवायीं हुई हैं। (वर्तमान कर्नाटक में)। 
 चित्र दीर्घा 

सन्दर्भ

 बाहरी कड़ियाँ 

भारत के किन किन जगह को यूनेस्को ने विश्व धरोहर स्थलों की पद दिया है

India's Treasures: Exploring the Magnificence of UNESCO World Heritage Sites
 गुफाओं MTDC स्थल का वीडियो
 ऐलीफैंटा गुफाओं के चित्र: हिमांशु सरपोतदार
 - ऐलीफैंटा गुफाओं व महाराष्ट्र के अन्य स्थलों के चित्र
 गुफाओं की जानकारी
 गुफाओं के राष्ट्रकूट स्थापत्य का वर्णन
 टेम्पलनेट- ऐलीफैंटा गुफाएं
 ऐलीफैंटा गुफा मंदिर योजना
 मंदिर की उत्तरी प्रवेश योजना
 अमेरीकी पुरातत्वशास्त्र संस्थान Mumbai's Rough-Hewn Legacy पुरातत्व विज्ञान, 12 फरवरी, 2007।
 गॉड्स नाइट आउट: ऐलीफैंटा गुफाओं को देखने के बाद, एक ब्लॉगकर्ता का लेख

श्रेणी:हिन्दी विकि डीवीडी परियोजना
श्रेणी:भारतीय तक्षित-शिला वास्तुकला
एलोरा गुफाएं

एलोरा या एल्लोरा (मूल नाम वेरुल) एक पुरातात्विक स्थल है, जो भारत में छत्रपती संभाजीनगर, महाराष्ट्र से 30 कि॰मि॰ (18.6 मील) की दूरी पर स्थित है। इन्हें राष्ट्रकूट वंश के शासकों द्वारा बनवाया गया था। अपनी स्मारक गुफाओं के लिए प्रसिद्ध, एलोरा युनेस्को द्वारा घोषित एक विश्व धरोहर स्थल है।

एलोरा भारतीय पाषाण शिल्प स्थापत्य कला का सार है, यहाँ 34 "गुफ़ाएँ" हैं जो असल में एक ऊर्ध्वाधर खड़ी चरणाद्रि पर्वत का एक फ़लक है। इसमें हिन्दू, बौद्ध और जैन गुफा मन्दिर बने हैं। ये पाँचवीं और दसवीं शताब्दी में बने थे। यहाँ 12 बौद्ध गुफाएँ (1-12), 17 हिन्दू गुफाएँ (13-29) और 5 जैन गुफाएँ (30-34) हैं। ये सभी आस-पास बनीं हैं और अपने निर्माण काल की धार्मिक सौहार्द को दर्शाती हैं।

एलोरा के 34 मठ और मंदिर छत्रपती संभाजीनगर के निकट 2 कि॰मि॰ के क्षेत्र में फैले हैं, इन्हें ऊँची बेसाल्ट की खड़ी चट्टानों की दीवारों को काट कर बनाया गया हैं।अपनी समग्रता में २ समग्र६ फीट लम्बा, १५४ फीट चौड़ा यह मंदिर केवल एक खंड को काटकर बनाया गया है।  इसका निर्माण ऊपर से नीचे की ओर किया गया है।  इसके निर्माण के क्रम में अनुमानत: ४० हज़ार टन भार के पत्थरों को ताला से बचाया गया है।  इसके निर्माण के लिए पहले खंड अलग किया गया और फिर इस पर्वत खंड को भीतर से काट - काट कर 90 फुट ऊँचा मंदिर उकेरा गया।]  मंदिर के बाहर चारों ओर मूर्ति - अलंकरणों से भरा हआ है। दुर्गम पहाड़ियों वाला एलोरा 600 से 1000 ईसवी के काल का है, यह प्राचीन भारतीय सभ्यता का जीवन्त प्रदर्शन करता है। बौद्ध, हिन्दू और जैन धर्म को भी समर्पित पवित्र स्थान एलोरा परिसर न केवल अद्वितीय कलात्मक सृजन और एक तकनीकी उत्कृष्टता है, बल्कि यह प्राचीन भारत के धैर्यवान चरित्र की व्याख्या भी करता है।
यह यूनेस्को की विश्व विरासत में शामिल है।

 चित्र दीर्घा 

Ellora cave

 सन्दर्भ 

इन्हें भी देखें
 अजन्ता की गुफाएँ
 कैलाश मंदिर
 भारतीय पाषाण वास्तुकला

 बाहरी कड़ियाँ 

भारत के किन किन जगह को यूनेस्को ने विश्व धरोहर स्थलों की पद दिया है

India's Treasures: Exploring the Magnificence of UNESCO World Heritage Sites
 एलोरा गुफाएँ (भारतीय पुरातत्त्व सर्वेक्षण)
 पत्थरों पर नक्काशी की ऐसी मिसाल कहीं और नहीं (प्रभासाक्षी)
 Video of the caves MTDC site
 Ellora Caves in युनेस्को List
 Ellora Art Archetecture Heritage and Culture Exhibition
 Pictures of Ellora from india-picture.net
 Pictures of Ellora and other rock cut caves
 Pictures of Ellora

श्रेणी:कला
श्रेणी:स्थापत्य
श्रेणी:भारतीय कला
श्रेणी:भारतीय वास्तुशास्त्र
श्रेणी:भारतीय तक्षित-शिला वास्तुकला
श्रेणी:शैव धर्म
श्रेणी:महाराष्ट्र के शहर
श्रेणी:महाराष्ट्र में हिन्दू मंदिर
श्रेणी:हिन्दू तीर्थ स्थल
श्रेणी:बौद्ध तीर्थ स्थल
श्रेणी:प्राचीन भारतीय कला
श्रेणी:महाराष्ट्र की गुफ़ाएँ
चंपानेर-पावागढ़ पुरातत्व उद्यान

चंपानेर-पावागढ़ पुरातात्विक उद्यान एक युनेस्को विश्व धरोहर स्थल है, जो कि भारत में स्थित है। इसे इस सूची में सन 2004 में सम्मिलित किया गया था। यहां वृहत स्तर पर उत्खनित पुरातात्विक, ऐतिहासिक एवं जीवित सांस्कइतिक धरोहर सम्पत्ति की बहुतायत है, जो कि एक प्रभावशाली भूखण्ड में सिमटी हुई है।

इसमें प्रागैतिहासिक चैकोलिथिक स्थल, एक प्राचीन हिन्दू राज्य की राजधानी का एक महल व किला व सोलहवीं शताब्दी के गुजरात प्रदेश की राजधानी के अवशेष हैं। यहां अन्य पदांकों सहित, किले, प्रासाद, धार्मिक इमारतें, आवासीय अहाते, कृषि चिह्न व जल आपूर्ति निर्माण कार्य के आठवीं शताब्दी से लेकर चौदहवीं शताब्दी तक के अनेक स्थल हैं। 
बाएँ|अंगूठाकार|जामी मस्जिद की मीनारें
पावागढ़ पहाड़ी के शिखर पर बना कालिका माता मंदिर, अति पावन स्थल माना जाता है। यहां वर्ष पर्यन्त बड़ी संख्या में श्रद्धालु आते हैं। यह स्थल एकमात्र पूर्ण एवं अपरिवर्तित इस्लामिक मुगल-पूर्व नगर है।

इस शहर पर वास्तुकार करण ग्रोवर द्वारा बहुत ध्यान दिया गया है, जिन्होंने काफी समय व प्रयास किये हैं, इस शहर को पुनर्स्थापित व सुधार करने हेतु। साथ ही इस भारतीय विरासत के पुनर्स्थापन में काफी योगदान भी दिया है।

चंपानेर-पावागढ़ पुरातत्व पार्क में अनेकों स्मारक स्थित है जिनमे से 38 स्मारकों को भारतीय पुरातत्व सर्वेक्षण के दायरे में लिया गया हैं। सर्वेक्षण में धरोहर का संरक्षण तथा पर्यटन को बढ़ावा देने के प्रयत्न किये जा रहे हैं साथ ही साथ पर्यावरण के संरक्षण का कार्य भी किया जा रहा है। 
250px|right|thumb
 इन्हें भी देखें 
 पावागढ़ शक्तिपीठ 
चांपानेर
पावागढ

 बाहरी कड़ियाँ 
 यूनेस्को फैक्ट शीट
 यूनेस्को विश्व-धरोहर केंद्रः चंपानेर-पावागढ पुरातत्व उद्यान
 
 
 
 विकिमैपिया पर स्थल
 सन्दर्भ 

श्रेणी:गुजरात का इतिहास
श्रेणी:भारत में पुरातात्विक स्थल
श्रेणी:भारत में विश्व धरोहर स्थल
सिमलिपाल राष्ट्रीय अभ्यारण्य

सिमलिपाल राष्ट्रीय उद्यान (Simlipal National Park) भारत के ओडीशा राज्य के मयूरभंज ज़िले में स्थित एक राष्ट्रीय उद्यान है तथा एक हाथी अभयारण्य है। इस उद्यान का नाम सेमल या लाल कपास के पेड़ों की वजह से पड़ा है जो यहाँ बहुतायत में पाये जाते हैं। यह पार्क ८४५.७० वर्ग किलोमीटर (३२६.५३ वर्ग मील) के क्षेत्र में फैला हुआ है और इसमें जोरांडा और बरेहीपानी जैसे खूबसूरत झरने हैं। इस उद्यान में ९९ बाघ, ४३२ हाथियों के अलावा गौर तथा चौसिंगे भी वास करते हैं। मयूरभंज राज्य के पूर्ववर्ती शासकों का यह शिकार स्थल प्रोजेक्ट टाइगर के अन्तर्गत शामिल किया गया है। 1956 में इसका चयन आधिकारिक रूप से टाइगर रिजर्व के लिए किया गया था। बारीपदा से 60 किलोमीटर दूर स्थित इसको वन्यजीव अभयारण्य घोषित किया गया जो 2277.07 वर्ग किलोमीटर के क्षेत्रफल में फैला हुआ है। घने जंगलों, झरनों और पहाड़ियों से समृद्ध इस पार्क में विविध वन्यजीवों को नजदीक से देखा जा सकता है। बाघ, हिरन, हाथी और अन्य बहुत से जीव इस पार्क में मूलत: पाए जाते हैं।"Orissa reference: glimpses of Orissa," Sambit Prakash Dash, TechnoCAD Systems, 2001"The Orissa Gazette," Orissa (India), 1964"Lonely Planet India," Abigail Blasi et al, Lonely Planet, 2017, ISBN 9781787011991

 इन्हें भी देखें 
 मयूरभंज ज़िला

 बाहरी कड़ियाँ 
 
 सिमलिपाल राष्ट्रीय अभयारण्य में मौसम का अनुमान

 सन्दर्भ 

श्रेणी:ओड़िशा में राष्ट्रीय उद्यान
श्रेणी:राष्ट्रीय उद्यान, भारत
श्रेणी:भारत के वन्य अभयारण्य
श्रेणी:भारत के राष्ट्रीय उद्यान
श्रेणी:पूर्वी घाट
श्रेणी:मयूरभंज ज़िला
अर्द्धांगिनी (1959 फ़िल्म)

अर्धांगिनी १९५९ में श्याम महेशवरी द्वारा निर्देशित चलचित्र है जिनमे मुख्य पात्र निभाया है मीना कुमारी,राज कुमार और शुभा खोटे ने। यह एक तना हुआ सामाजिक नाटक है। इस फिल्म की कथानक, 'छाया' नाम की एक साधारण लडकी के जीवन पर आधारित है जो एक पारंपरिक परिवार से संबंध रखती है।  

 कहानी 
छाया एक बहुत ही सुंदर लड़की है जो जानती है कि वह किसी भी आदमी को आकर्षित कर सकता है, लेकिन वह उम्मीद रखती है कि उन्हे एक ऐसा जीवन साथी मिल जाये जो उसको सम्मान देगा और केवल उनकी सुंदरता की ही नहीं। परन्तु जब उसकी सुंदरता उसे अभिशाप बन जाता है, यह उसकी जिंदगी हमेशा के लिए बदलता है।लोगो ने निर्दयतापूर्वक उसे एक अयोग्य बदकिस्मत लड़की के रूप में खारिज कर दिया था जो समाज के किसी भी धागा करने के लिए योग्य नहीं है।उसकी उपस्थिति किसी भी सामाजिक समारोह में त्याग दिया और उसे एक अछूत के रूप में इलाज किया था।वह एक माँ के बिना, किसी भी दोस्त के बिना और बिना किसी भी समानुभूतिक 
दृष्टि से बडी हुई थी परन्तु वह अपनी पिता से बहुत प्यार करती थी और सभी अन्य लडकियो की तरह वह भी उस दिन की कल्पना करती है जब एक सभ्य आदमी से उसका विवाह हग और उनकि ज़िन्दगी हमेशा के लिये बदल जायेगी। छाया को जन्म देने के समय ही उसकी माँ की म्रत्यू हुई और उसकी पिता को अपने से निकाल दिया गया। इसलिये समाज उसको परिवार के लिए कयामत का एक अग्रदूत के रूप में देखने लगा। परन्तु उसकी पिता उसको कभी किसी भी चीज़ को लेकर क्रोधित नहीं होता था। एक दिन उसके पित यह खबर लेकर आया कि उनका दोस्त की विधवा अपने बेटे के लिये,छायस को देखने आ रही होगी।जब बूढ़ी औरत (दुर्गा खोटे) आती है, तब उसके भाई टोंगा से अपनी लापरवाही के कारण नीचे गिर जाता। है। यह निर्देशक से एक संकेत है कि छाया की जीवन में कोइ दुर्घट्ना होने वाली है। हालांकि, महिला को छाया पसंद आती है और उसके शब्द शिवराज के लिए देता है। लेकिन बाद में,जब उसके भाई उस्से यह कह्ता है कि पड़ोसियों को छाया के बारे में बुरि अभिप्राय है,तब् सगाई टूट जाता है। यहाँ फिल्म में एक माहिस्सार्मिक  है। छाया को जब मुंबई से पत्र मिलती है , तब वह खुश हो जाती है पर उसको यह बात नहीं जानती थी कि पत्र में अस्वीकृति के शब्द था। सगाई टूटी होने की खबर सुनकर, शिवराज का निधन हुआ। लेकिन छाया आगे बढ़ती है। वह शहर में पुन: निर्धारण करती और लीला (शुभा खोटे) और उसके पति मुरारी (आगा) के साथ रहने के लिए चला जाती है।

 संक्षेप 
 चरित्र 
 मुख्य कलाकार 
 मीना कुमारी - छाया
 राज कुमार - प्रकाश
 दुर्गा खोटे
 दल 
 संगीत 
 रोचक तथ्य 
 परिणाम 
 बौक्स ऑफिस 
 समीक्षाएँ 
 नामांकन और पुरस्कार 
 बाहरी कड़ियाँ 

 

श्रेणी:1959 में बनी हिन्दी फ़िल्म
सिलिकॉन वैली

thumb|right|275px| डाउनटाउन सैन जोस का एक दृष्य, इसे सिलिकॉन वैली की राजधानी भी कहते है।

संयुक्त राज्य अमेरिका में उत्तरी कैलिफोर्निया के सान फ्रान्सिस्को खाडी क्षेत्र का दक्षिणी भाग सिलिकॉन वैली के नाम से प्रसिद्ध है। आरम्भ में यहाँ पर भारी संख्या में सिलिकॉन के एकीकृत परिपथ (चिप) बनाने वाली कम्पनियों के कारण इसे यह नाम मिला। 
center|800px|thumb|सिलिकॉन वैली का विहंगम दृष्य

 सिलिकॉन वैली स्थित प्रमुख कम्पनियाँ 
thumb|Adobe Systems.
thumb|Apple.
thumb|eBay.
thumb|Siège de Facebook, à Palo Alto.
सिलिकॉन वैली में 6000 से अधिक कम्पनियाँ हैं जिनमें प्रमुख ये हैं-
 Adobe Systems
 Advanced Micro Devices (AMD)
 Agilent Technologies
 Apple
 Applied Materials
 Arista Networks
 Brocade
 Business Objects
 Cisco Systems
 Dolby
 eBay
 Electronic Arts
 Facebook
 Google
 Hewlett-Packard
 Intel
 Intuit
 LSI Logic
 Maxtor
 National Semiconductor
 NetApp
 nVidia
 Oracle Corporation 
 Qualcomm 
 SanDisk
 Solectron
 Symantec
 Sun Microsystems (rachetée par Oracle Corporation)
 Yahoo!

 बाहरी कड़ियाँ 
 California's Historic Silicon Valley 
 Reference about Don Hoefler 
 Website focused on Silicon Valley news, backed by the San Jose Mercury News 
  
 The Silicon Valley Cultures Project 
 Stanford Linear Accelerator center 
 Growth of a Silicon Empire by Henry Norr published at the end of 1999 in the San Francisco Chronicle 
 Douglas Engelbart 
 Red tile roofs in Bangalore: Stanford's look copied in Silicon Valley and beyond 

श्रेणी:स्थान
श्रेणी:संयुक्त राज्य अमेरिका
खतरे में विश्व धरोहर स्थलों की सूची

Humberstone and Santa Laura Saltpeter Works (2005)

  

 Comoé National Park
 Mount Nimba Strict Nature Reserve (shared with Guinea)

  
 Garamba National Park (1996)
 Kahuzi-Biéga National Park (1997)
 Okapi Wildlife Reserve (1997)
 Salonga National Park (1999)
 Virunga National Park (1994)

  

 Galápagos Islands (2007)

  
 Abu Mena (2001)

  
 Semien Mountains National Park (1996)

  
 Dresden Elbe Valley (2006)

  
 Mount Nimba Strict Nature Reserve (1992)

  
 Manas Wildlife Sanctuary (1992)

  
 Bam and its Cultural Landscape (2004)

  

 Assur (2003)
 Samarra Archaeological City (2007) 

  
 Aïr and Ténéré Natural Reserves (1992)

  
 Fort and Shalamar Gardens in Lahore (2000)

  
 Chan Chan Archaeological Zone (1986)

  
 Banaue Rice Terraces in Banaue, Ifugao - Cordillera Administrative Region (2001)

  
 Niokolo-Koba National Park (2007)

  
 Medieval Monuments in Kosovo, including the Dečani monastery, Patriarchate of Peć, Gračanica monastery, and Our Lady of Ljeviš (2006)

  
 Ruins of Kilwa Kisiwani and Ruins of Songo Mnara (2004)

  
 Coro and its Port (2005)

  
 Historic Town of Zabid (2000)

 पूर्व सूचीबद्ध स्थल 
Sites previously listed as being in danger, but later removed from the list after improvements in management and conservation. Parenthesis indicate year listed and year delisted.

 Kotor, Montenegro (1979–2003)
 Djoudj National Bird Sanctuary, Senegal (1984–1988)
 Ngorongoro Conservation Area, Tanzania (1984–1989)
 Royal Palaces of Abomey, Benin (1985–2007)
 Bahla Fort, Oman (1988–2004)
 Wieliczka Salt Mine, Poland (1989–1998)
 Timbuktu, Mali (1990–2005)
 Dubrovnik, Croatia (1991–1998)
 Plitvice Lakes National Park, Croatia (1992–1997)
 Srebarna Nature Reserve, Bulgaria (1992–2003)
 Angkor, Cambodia (1992–2004)
 Sangay National Park, Ecuador (1992–2005)
 Everglades National Park, USA (1993–2007)
 Yellowstone National Park, USA (1995–2003)
 Ichkeul National Park, Tunisia (1996–2006)
 Río Platano Biosphere Reserve, Honduras (1996–2007)
 Butrint, Albania (1997–2005)
 Iguaçu National Park, Brazil (1999–2001)
 Rwenzori Mountains National Park, Uganda (1999–2004)
 Hampi, India (1999–2006)
 Djoudj National Bird Sanctuary, Senegal (2000–2006)
 Tipasa, Algeria (2002–2006)
 Kathmandu valley, Nepal (2003–2007)
 Cologne Cathedral, Germany (2004–2006)

 External links 
 UNESCO World Heritage Sites - Official site
 UNESCO World Heritage Centre - World Heritage in Danger List - Official site
 UNESCO Heritage Centre - World Heritage List - Official site
 VRheritage.org - documentation of World Heritage Sites
 Worldheritage-Forum - Weblog and Information on World Heritage Issues

*